**УТВЪРЖДАВАМ:**

**ГЕРГАНА ВЪЛКОВА**

**ЗАПОВЕД № ......../ .............20… Г.**

**ПЛАН за работата по БАК**

**в четвърта възрастова група през 2021 / 2022 година**

|  |  |  |  |
| --- | --- | --- | --- |
| **Седмица** | **Тема** | **Направление****Ядро** | **ОРЗУО** |
| 9 | Професии | **Околен свят** Социална и здравословна среда | Разпознава професии от различни области и тяхното значение за живота на хората – строителство, сигурност, обществен транспорт.Описва професии и отношения между тях.Разширяване представата на децата за труда на специалистите, които защитават хората от природни бедствия. Земетресение - правила за поведениеРазширяване представата на децата за труда на специалистите, които защитават хората от пожари |
| 10 | Природни бедствия | **Околен свят**Светът на природата и неговото опазване | Познава и обяснява някои правила за безопасност при пожар, наводнение, силен снеговалеж, поледица. Описва природозащитни инициативи на възрастни.  |
| 11 | „Внимание! Улицата през зимата“  | **Околен свят** Социална и здравословна среда | Познава и прилага правилата за движение по улицата. Притежава познания за превозни средства и опасностите по заледените улици.Овладяване на техники и поведенчески модели в случай на бедствие |
| 12 | Чудеса в природата | **Околен свят**Светът на природата и неговото опазване | Познава и описва типични признаци на времето – слана, роса, мъгла, скреж.Показва в природен календар метеорологично време и сравнява промени в сезона. |

|  |  |  |
| --- | --- | --- |
| **№**  | **Теми**  | **Брой ситуации** |
| 1 | Разширяване, систематизиране и затвърдяване на знанията на децата, свързани с поведението и действията им при бедствия - буря и наводнение | 1 |
| 2 | Разширяване, систематизиране и затвърдяване знанията на децата, свързани с поведението и действията им при пожар | 1 |
| 3 | Разширяване представата на децата за труда на специалистите, които защитават хората от природни бедствия. Земетресение - правила за поведение | 1 |
| 4 | Разширяване представата на децата за труда на специалистите, които защитават хората от пожари | 1 |
| 5 | Овладяване на техники и поведенчески модели в случай на бедствие | 1 |
| 6 | Овладяване на техники и поведенчески модели в случай на пожар | 1 |

1. Разширяване, систематизиране и затвърдяване знанията на децата, свързани с поведението и действията им при бедствия - буря, наводнение Бурята и наводнението като природно бедствие. Причини за възникване. Правила за поведение - в населено място, в планината, в полето. Наводнение - правила за поведение.

2. Разширяване, систематизиране и затвърдяване на знанията на децата, свързани с поведението и действията им при пожари Пожарът като бедствие. Причини за възникване. Правила за поведение в дома, детската градина, планината, полето.

 3. Разширяване представата на децата за труда на специалистите, които защитават хората от природни бедствия. Земетресение - правила за поведение Запознаване на децата с труда на специалистите от "Гражданска защита". Земетресение - правила за поведение.

4. Разширяване представата на децата за труда на специалистите, които защитават хората от пожари Запознаване на децата с труда на пожарникарите от Национална служба "Пожарна и аварийна безопасност" - МВР. Съобщение за пожар.

5. Овладяване на техники и поведенчески модели в случай на бедствие Овладяване на техники и поведенчески модели в случай на наводнение. Действие при наводнение в населено място. Действие при земетресение, когато се намираме в сграда. Необходимост от защита на дихателните органи при замърсяване на въздуха с отровни газове. Тренировка по поставяне на детски противогаз и/или памучно-марлена превръзка.

 6. Овладяване на техники и поведенчески модели в случай на пожар Практическо усвояване на елементарните правила за пожарна безопасност.

**Програма за подготовка на децата от предучилищна възраст в държавни, общински, частни и с чуждестранно участие детски градини за действия при бедствия, аварии, катастрофи и пожари**

 Въведение Стихийните сили на природата са причина за безброй човешки жертви. Всяка година в света те причиняват и огромни материални щети, които непосредствено засягат много човешки съдби. Статистическите данни показват, че едно от най-опустошителните бедствия са пожарите - социално зло с опасни и тежки последици. Те са сред най-често срещаните ежедневни рискови ситуации. За разлика от природните бедствия, те се дължат преди всичко на човешката небрежност към правилата и мерките за пожарна и аварийна безопасност. При пожарите най-безпомощни и беззащитни са децата. Нерядко играта с огън става причина за тях, включително за горски пожари със стихийни размери и усложнена обстановка. Нашата страна е ратифицирала Конвенцията за защита правата на детето и Международната харта за правата на човека. В пакта за гражданските права е посочено, че основно право на човек е правото му на живот и на благоприятна жизнена среда. Високохуманно задължение на обществото е да осигури необходимите условия за това. Неоспорим факт е, че независимо от непрестанния технологичен напредък и повишаването стандарта на живот на съвременния човек често се налага да действа при кризисни ситуации, възникнали в резултат на пожари и аварии, природни бедствия и катастрофи. Знанията за тях, отчитането на предпоставките и условията за тяхното възникване, за начините на предотвратяването им, както и усвояването на знания и умения за защита и самозащита са елементи на специфично обучение с акцент върху приложение на знанията в практически ситуации. Значимостта му за защита на здравето и живота на бъдните поколения изисква задължителност и непрекъснатост на неговото осъществяване. Тези съображения налагат мнението, че детската градина е едно от местата, където е необходимо да се постави началото на целенасочено и системно обучение по проблематиката за действие при кризисни ситуации по време на природни бедствия, аварии, катастрофи и пожари. То е етап от формирането на глобална култура на превенция в системата на образованието, съобразена с националните особености и съществуващите опасности в страната.

Целите на обучението са насочени към:

- Опазване здравето и живота на децата. Осъзнаване на здравето като ценност.

- Овладяване на система от общи представи за природните явления и закономерности, начини за поведение в критични ситуации.

 - Изграждане на предпоставки, необходими за адаптирането на детето според възникналата ситуация.

 - Формиране на позитивна личностна нагласа към обучението; психическа устойчивост за адекватно възприемане и действие в критична ситуация;

 - Създаване на трайни умения у детето да бъде отговорно за поддържането и опазването на здравето и живота, за защита при критични ситуации.

Задачите и обемът на учебното съдържание са съобразени със специфичните възрастови особености на децата и са съгласувани с психолози и Министерството на образованието и науката. За да е целесъобразно, обучението трябва да се провежда в рамките на предвидените ситуации през годината и неговата сложност да се увеличава пропорционално с възрастта на децата. При реализиране на учебния материал е необходимо да се търси оптимално въздействие, както чрез традиционните форми и методи, така също и чрез специфичните изразни средства на художественото слово, изобразителното изкуство и обучението чрез различните видове игри. **ИНСТРУКЦИЯ № 2 от 05.07.2004 г. за подготовката и обучението на децата, педагогическия, административния и помощен персонал в детските градини за безопасно поведение при бедствия, аварии, катастрофи и пожари**